Fil-konkors ħadu sehem poeti mill-Ewropa kollha. Il-ġurija għażlet ħdax-il finalista mit-Turkija, ir-Repubblika Ċeka, il-Galizja (Spanja), Franza, l-Ungerija, is-Serbja u l-Bosnja. Ir-rebbieħ Kevin MacNeil, li ġab 71 punt, huwa mill-Iskozja. Fit-tieni post ġie Adrian Grima b'45 punt, u fit-tielet post ġiet Cécile Mainardi minn Franza b'41punt. L-ewwel edizzjoni ta' dan il-Premju fl-1998 ntrebħet minn Miro Villar mill-Galizja, Spanja. Iċ-ċerimonja tal-premjazzjoni ta' l-edizzjoni ta' din is-sena tal-Premju Tivoli Ewropa Żgħażagħ se tiġi ppreżentata minn Paola Pitagora u se ssir ġewwa Villa Adriana, Teatro delle Terme, fis-26 ta' Lulju li ġej. Fiha se jinqraw ix-xogħlijiet tar-rebbieħ u tal-finalisti, fosthom tal-poeta Malti, minn Giovannella de Luca u Paola Pitagora. Adrian Grima jgħallem il-Letteratura Maltija fil-Junior College u fil-Fakultà ta' l-Arti ta' l-Università ta' Malta. Ippreżenta papers dwar il-letteratura u dwar il-Mediterran f'għadd ta' konferenzi f'Malta, l-Italja u l-Istati Uniti. Huwa l-koordinatur ta' l-inizjattiva kulturali mediterranja Inizjamed imwaqqfa fl-1998 u l-awtur ta' għadd ta' artikli dwar il-kultura u l-impenn soċjali mxandrin fl-istampa lokali. L-indirizz tal-website tiegħu huwa: www.geocities.com/adriangrima. Sijaric, Mirsad Bosnia (finalista)